Diari Oficial de la Generalitat Valenciana


Sumari del DOGV 9265, del 27-01-2022 (2022/88)

Informació pública les sol·licituds d'autorització d'implantació en sòl no urbanitzable, autorització administrativa prèvia, autorització administrativa de construcció i ocupació de vies pecuàries, corresponents a dues centrals fotovoltaiques denominades i les seues infraestructures d'evacuació, totes dues instal·lacions a situar en el terme municipal d'Elx (Alacant). Expedients ATALFE/2020/32 (Santa Anna II) i ATALFE/2020/33 (Santa Anna I).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9265

Data del DOGV
:   27-01-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/88


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública les sol·licituds d'autorització d'implantació en sòl no urbanitzable, autorització administrativa prèvia, autorització administrativa de construcció i ocupació de vies pecuàries, corresponents a dues centrals fotovoltaiques denominades i les seues infraestructures d'evacuació, totes dues instal·lacions a situar en el terme municipal d'Elx (Alacant). Expedients ATALFE/2020/32 (Santa Anna II) i ATALFE/2020/33 (Santa Anna I). [2022/88]  
  
Als efectes establits en:  
- el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica,  
- la Llei 24/2013, de 26 de desembre, del sector elèctric,  
- la Llei 21/2013, de 9 de desembre, d'avaluació ambiental i en el Decret 162/1990, de 15 d'octubre, pel qual s'aprova el reglament per a l'execució de la Llei 2/1989, de 3 de març, d'impacte ambiental,  
  
- la Llei 3/2014, d'11 de juliol, de vies pecuàries de la Comunitat Valenciana,  
- la Llei 43/2003, de 21 de novembre, de forests,  
- la Llei 14/2003, de 10 d'abril, de patrimoni de la Generalitat, respecte de la utilització i l'aprofitament dels béns de domini públic,  
  
- i la Llei 39/2015, d'1 d'octubre, del procediment administratiu comú de les administracions públiques, i en concret l'article 72 de la dita llei, sobre simplificació administrativa i concentració de tràmits, se sotmeten a informació pública les sol·licituds d'autorització d'implantació en sòl no urbanitzable, d'autorització administrativa prèvia, d'autorització administrativa de construcció i d'ocupació de vies pecuàries, de la instal·lació elèctrica que s'indica:  
Peticionari: European Energy World, SL, NIF R98838818 i amb domicili social al carrer de Colón, 1, p8 porta 23, CP 46249 València.  
La infraestructura d'evacuació és compartida amb la planta solar fotovoltaica «Santa Anna I» del mateix promotor. La informació pública d'aquesta instal·lació, amb número d'expedient ATALFE/2020/33, que inclou la línia d'evacuació compartida, es realitza de manera conjunta en aquest mateix anunci.  
Òrgan competent per a autoritzar la instal·lació: Servei Territorial d'Indústria, Energia i Mines d'Alacant de la Conselleria d'Economia Sostenible, Sectors Productius, Comerç i Treball.  
Expedient ATALFE/2020/32  
Tipus de central elèctrica: central fotovoltaica denominada «Santa Anna II», amb potència a instal·lar 4,5 MW, incloses les seues infraestructures d'evacuació.  
Emplaçament grups generadors: Polígon 163, parcel·la 266, CP 03706 del terme municipal d'Elx (Alacant).  
Documents sotmesos a informació pública:  
- Projecte. Denominació: «Projecte de planta fotovoltaica de connexió a xarxa «FV Santa Anna II» (Elx - Alacant)».  
- Estudi d'impacte ambiental.  
- Estudi d'integració paisatgística.  
- Memòria justificativa del compliment dels criteris del Decret llei 14/2020.  
- Pla de desmantellament i restitució del terreny i entorn afectat.  
  
- Plec general de normes de seguretat en prevenció d'incendis forestals.  
- Separates adreçades a:  
\* Conselleria de Política Territorial, Obres Públiques i Mobilitat. Direcció General de Política Territorial i Paisatge  
\* Conselleria d'Agricultura, Desenvolupament Rural, Emergència Climàtica i Transició Ecològica  
\* Ajuntament d'Elx  
Pressupost: 1.359.910,72 €  
Característiques principals:  
Instal·lació fotovoltaica: La central fotovoltaica denominada «Santa Anna II» de potència màxima total de mòduls fotovoltaics (pic) de 4,9959 MWp està composta per un camp generador d'11.102 mòduls fotovoltaics de 45 0 Wp, muntats directament sobre el sòl en estructura fixa. Aquests mòduls fotovoltaics es connecten amb 1 inversor de 4.600 kW (taratge de fàbrica a 4.500 kW de potència nominal) i 1 centre de transformació 0,69/20 kV equipat amb 1 transformador de 4.600 kVA. Això suposa una potència total d'inversors de 4,6 MW (limitats de fàbrica, a través del taratge d'aquests, a la capacitat d'accés concedida de 4,5 MW) Al seu torn, l'inversor es connecta amb la part de baixa tensió del transformador per a elevar la tensió i cel·les de mitjana tensió fins a un centre de protecció i mesura MT i, d'ací, a un centre de seccionament compartit amb la central fotovoltaica de «Santa Anna I», situat en la parcel·la 266, del polígon 163. Des d'aquest centre partirà la línia d'evacuació de 20 kV compartida amb la central fotovoltaica de «Santa Anna I» per a connectar amb la subestació «ST Saladas» 20/220 kV totes dues centrals fotovoltaiques.  
El punt de connexió de la central amb la xarxa de distribució es realitzarà en les barres de 20 kV de la «ST Saladas» de la xarxa de distribució, subjacent de la xarxa de transport Saladas 220 kV.  
Finalitat: Generació d'energia elèctrica mitjançant una instal·lació solar fotovoltaica, així com la seua evacuació a la xarxa de distribució d'energia elèctrica.  
  
Expedient ATALFE/2020/33  
Tipus de central elèctrica: central fotovoltaica denominada «Santa Anna I», amb potència a instal·lar 4,5 MW, incloses les seues infraestructures d'evacuació.  
Emplaçament grups generadors: Polígon 163, Parcel·la 265, 266 CP 03787 del terme municipal d'Elx (Alacant).  
Emplaçament infraestructura d'evacuació: Polígon 163 parcel·les 266, 9044, 9045, 9036, 9090, 9050, 9012, 9053, 9011, 9009; Polígon 158 parcel·la 9017 del terme municipal d'Elx (Alacant).  
Documents sotmesos a informació pública:  
- Projecte. Denominació: «Projecte de planta fotovoltaica de connexió a xarxa «FV Santa Anna I» (Elx - Alacant)».  
- Projecte infraestructura evacuació. Denominació: «Línia subterrània de mitjana tensió de 7.183 m, per a evacuar l'energia generada de les plantes fotovoltaiques «FV Santa Anna I» i «FV Santa Anna II»».  
- Estudi d'impacte ambiental.  
- Estudi d'Integració Paisatgística.  
- Memòria justificativa del compliment dels criteris del Decret llei 14/2020.  
- Pla de desmantellament i restitució del terreny i entorn afectat.  
  
- Plec general de normes de seguretat en prevenció d'incendis forestals.  
- Documentació per a l'ocupació de vies pecuàries.  
- Separates adreçades a:  
 \* Comunidad General de Regantes Riegos de Levante I.S.  
 \* Confederació Hidrogràfica del Xúquer  
 \* I-DE Redes Eléctricas Inteligentes, SAU.  
 \* Ministeri de Transports, Mobilitat i Agenda Urbana  
 \* Mancomunidad de los Canales del Taibilla O.A.  
 \* Aigües i Sanejament d'Elx SA.  
 \* Fundació Cultural Miguel Hernández  
 \* Conselleria de Política Territorial, Obres Públiques i Mobilitat. Direcció General de Política Territorial i Paisatge  
 \* Conselleria d'Agricultura, Desenvolupament Rural, Emergència Climàtica i Transició Ecològica  
 \* Ajuntament d'Elx  
Pressupost: 2.273.919,87 -  
Característiques principals:  
Instal·lació fotovoltaica: La central fotovoltaica denominada «Santa Anna I» de potència màxima total de mòduls fotovoltaics (pic) de4,9959 MWp està composta per un camp generador d'11.102 mòduls fotovoltaics de 450 Wp, muntats directament sobre el sòl en estructura fixa. Aquests mòduls fotovoltaics es connecten amb 1 inversor de 4.600 kW (taratge de fàbrica a 4.500 kW de potència nominal) i 1 centre de transformació 0,69/20 kV equipat amb 1 transformador de 4.600 kVA. Això suposa una potència total d'inversors de 4,6 MW (limitats de fàbrica, a través del taratge d'aquests, a la capacitat d'accés concedida de 4,5 MW). Al seu torn, l'inversor es connecta amb la part de baixa tensió del transformador per a elevar la tensió i cel·les de mitjana tensió fins a un centre de protecció i mesura MT i, d'ací, a un centre de seccionament compartit en la parcel·la 266, del polígon 163, on es desenvolupa la planta fotovoltaica de «Santa Anna II». Des d'aquest centre partirà la línia d'evacuació de 20 kV compartida amb la central fotovoltaica de «Santa Anna II» per a connectar amb la subestació «ST Saladas» 20/220 kV totes dues centrals fotovoltaiques.  
Línia elèctrica subterrània 20 kV de simple circuit, de 7.183 m de longitud i conductor HEPRZ1 12/20 kV 3x(1x630) mm², que part del centre de seccionament compartit, situat en la parcel·la 266 del polígon 163 del terme municipal d'Elx, fins a les barres de 20 kV de la subestació «ST Saladas» de tensions 20/220 kV situada en la parcel·la 124 del polígon 159 del terme municipal d'Elx.  
El punt de connexió de la central amb la xarxa de distribució es realitzarà en les barres de 20 kV de la «ST Saladas» de la xarxa de distribució, subjacent de la xarxa de transport Saladas 220 kV.  
Finalitat: Generació d'energia elèctrica mitjançant una instal·lació solar fotovoltaica, així com la seua evacuació a la xarxa de distribució d'energia elèctrica.  
Les vies pecuàries sobre les quals se sol·licita la concessió demanial d'ocupació són les següents:  
- Assagador del Rebolledo  
- Assagador dels Mollons de Bru  
La documentació serà exposada per a consulta pública en la següent adreça electrònica: http://www.indi.gva.es/web/energia/inicio, en castellà i http://www.indi.gva.es/va/web/energia/inicio, en valencià, en l'apartat «Informació pública», disponibles l'endemà de la publicació.  
  
Cosa que es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació relacionada en l'adreça electrònica indicada o presencialment en el Servei Territorial d'Indústria, Energia i Mines d'Alacant, situat al carrer de Churruca, 29, CP 03298 Alacant, així com adreçar al mencionat servei territorial les al·legacions que es consideren oportunes en el termini de trenta (30) dies hàbils comptats a partir de l'endemà de la publicació d'aquest anunci, les quals es podran presentar via telemàtica a través de la seu electrònica de la Generalitat, accedint al següent enllaç https://www.gva.es/va/inicio/procedimientos'id\_proc=15571&version=amp, o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
La incompareixença en aquest tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.  
  
Alacant, 20 de desembre de 2021.- La cap del Servei Territorial d'Indústria, Energia i Mines d'Alacant: Rosa María Aragonés Pomares.